Komisijos reglamentas (EB) Nr. 2085/2000
2000 m. spalio 2 d.
dėl leidimo daryti Indijos Respublikos kilmės tekstilės ir drabužių gaminių kiekio limitų tarpusavio perkėlimus
EUROPOS BENDRIJŲ KOMISIJA,
atsižvelgdama į Europos bendrijos sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių iš trečiųjų šalių importo bendrųjų taisyklių [1], su paskutiniais pakeitimais, padarytais Komisijos reglamentu (EB) Nr. 1987/2000 [2], ypač jo 7 straipsnį,
kadangi:
(1) Europos bendrijos ir Indijos Respublikos susitarimo memorandumas dėl priemonių, kuriomis siekiama, kad tekstilės gaminiai galėtų patekti į rinką [3] (parafuotas 1994 m. gruodžio 31 d.) (Susitarimo memorandumas), numato, kad tam tikri Indijos prašymai dėl "išimtinio lankstumo" turi būti svarstomi palankiai.
(2) Indijos Respublika pateikė prašymą 2000 m. sausio 28 d.
(3) Indijos Respublikos prašomi perkėlimai patenka į nuostatų dėl lankstumo, minėtų Reglamento (EEB) Nr. 3030/93 7 straipsnyje ir pateiktų jo VIII priede, taikymo sritį.
(4) 1999 m. gruodžio 1 d. pagal Susitarimo memorandumo 2 punktą Indija pateikė PPO pranešimą dėl muitų susiejimo su tarifais, dėl kurių yra susitarta Susitarimo memorandume.
(5) 1999 m. gruodžio 1 d. Indijos pranešimas nevisiškai atitinka Susitarimo memorandumą. Tačiau pasikonsultavusios abi šalys išsiaiškino. Todėl yra tikslinga iš dalies patenkinti prašymą ir taikyti likusias išimtines lankstumo nuostatas, kai tik Indija savo pranešime PPO pataisys tuos tarifus, pagal kuriuos ji yra pažadėjusi pradėti taikyti didžiausius muitus.
(6) Šiame reglamente numatytos priemonės atitinka Tekstilės vadybos komiteto, numatyto Reglamento (EEB) Nr. 3030/93 17 straipsnyje, nuomonę,
PRIĖMĖ ŠĮ REGLAMENTĄ:
1 straipsnis
Indijos Respublikos kilmės tekstilės prekių kiekio limitų tarpusavio perkėlimai leidžiami 2000 kvotos metais, kaip nurodyta šio reglamento priede.
2 straipsnis
Šis reglamentas įsigalioja septintą dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. spalio 2 d.